Nous Th., par la grace de Dieu rois de Navarre de Champanne et de Brie, cuens palatins, fesons asavoir à touz ceus qui ces presentes lestres verront que nous sommes tenuz à nostre amé et féal Lambert de Jiacourt chevalier, garde de la baillie de Chatiau Tierri, d’assorer a lui et à ses hoirs et à ses successeurs trente livrées de terre de rente chacun an en liu souffisant, et à la requeste dudit nostre chevaliers et en tesmoing de ceste chose, nous avons fet sceller ces presentes lestres de nostre seel, qui furent fetes par nous à Lengres le mercredi prouchien enprès Pasques, en l’an de grace mil deus cenz et soixante dis.